Rozsudok Okresného súdu Spišská Nová Ves sp. zn. 0T/78/2023 z 19. 9. 2023
Rozsudok Okresného súdu Spišská Nová Ves z 19. septembra 2023, sp. zn. 0T/78/2023, ECLI:SK:OSSN:2023:7623010571.2
Súd: Okresný súd Spišská Nová Ves
Spisová značka: 0T/78/2023
ECLI: ECLI:SK:OSSN:2023:7623010571.2
Dátum vydania: 19. 9. 2023
Forma: Rozsudok
Oblasť práva: Trestné právo
Text rozhodnutia
Súd: Okresný súd Spišská Nová Ves Spisová značka: 0T/78/2023 Identifikačné číslo súdneho spisu: 7623010571 Dátum vydania rozhodnutia: 20. 09. 2023 Meno a priezvisko sudcu, VSÚ: JUDr. Petra Pavlisová ECLI: ECLI:SK:OSSN:2023:7623010571.2 ROZSUDOK V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou, na hlavnom pojednávaní konanom dňa 20. septembra 2023, takto r o z h o d o l : Obžalovaný: A. B., nar. XX.XX.XXXX v B. C. D., E. B. C. D., trvale bytom F. B. C. D., E. B. C. D. u z n á v a s a z a v i n n é h o, ž e dňa 9. septembra 2023 v čase okolo 19.05 hod. v Spišskej Novej Vsi, na Duklianskej ulici č. 19, v OD Kaufland, odcudzil z predajného regálu 1 ks fľašu alkoholu zn. Vodka Klasik 0,2 l, ktorú vložil pod tričko, ktoré mal oblečené na sebe a následne prešiel cez pokladničnú zónu bez zaplatenia za tento tovar, čím spoločnosti Kaufland Slovenská republika, v.o.s., Trnavská cesta A/41, 831 04 Bratislava, IČO: 35 790 164, spôsobil škodu vo výške 3,49 € a uvedeného skutku sa dopustil napriek tomu, že dňa 23.9.2022 už bol za priestupok proti majetku podľa § 50 ods. 1 zákona č. 372/1990 Zb. v znení neskorších predpisov, spáchaný krádežou tovaru v obchode postihnutý blokovou pokutou vo výške 33 € pod č. A22 00530203 uloženou Obvodným oddelením Policajného zboru Spišská Nová Ves a trestným rozkazom Okresného súdu Spišská Nová Ves sp. zn. 1T/27/2023 zo dňa 18.4.2023, právoplatným dňa 20.4.2023, odsúdený pre prečin krádeže podľa § 212 ods. 1 písm. g/ Tr. zákona k trestu odňatia slobody v trvaní 3 (troch) mesiacov s podmienečným odkladom na skúšobnú dobu v trvaní 20 (dvadsať) mesiacov, do 21.12.2024, t e d a - prisvojil si cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý a čin spáchal, hoci bol za taký čin v predchádzajúcich dvadsiatich štyroch mesiacoch odsúdený č í m s p á ch a l - prečin krádeže podľa § 212 ods. 1 písm. g/, ods. 2 písm. b/ Tr. zákona z a t o m u u k l a d á Podľa § 212 ods. 2 Tr. zákona s použitím § 36 písm. l/ Tr. zákona, § 37 písm. m/ Tr. zákona, § 38 ods. 2 Tr. zákona trest odňatia slobody v trvaní 6 (šesť) mesiacov nepodmienečne. Podľa § 48 ods. 2 písm. b/ Tr. zákona na výkon trestu odňatia slobody sa zaraďuje do ústavu na výkon trestu so stredným stupňom stráženia. o d ô v o d n e n i e : Podľa § 172 ods. 2 Tr. poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresný súd Spišská Nová Ves. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje, a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2023:7623010571.2 (dáta aktuálne k 11. 11. 2026). Záväzné je znenie zverejnené súdom.




